da en da nl ca da da de es da da da da da da da da da da da da da da sv da da da da da da da da da da da da da de eo ca de de da da en da de de da da da da de da da da da da da da da da da da da da nl da en da da es nl da
Nu skal Farøbroerne have sidste lag ny asfalt | Vejdirektoratet
10.8.2022 14:00:00 CEST | Vejdirektoratet
Med første etape af arbejdet med at skifte slidlaget på Farøbroerne veloverstået er det nu tid til at tage hul på anden etape. Det foregår fra søndag den 14. august til lørdag den 1. oktober.
Farøbroerne består af en nordlig lavbro og en sydlig højbro. På billedet her ser man Højbroen, som fik ny asfalt før sommerferien. Arkivfoto: Vejdirektoratet.
Farøbroerne, som er de to broer, der forbinder Sjælland og Falster, skal have forlænget deres levetid, og derfor undergår de en række reparationer i 2022 og 2023.
Før sommerferien gjaldt det den sydlige højbro, der skulle have ny asfalt, og nu er turen så kommet til den nordlige lavbro, hvor slidlaget ligeledes trænger til at blive udskiftet.
Hen over august og september vil Vejdirektoratet udskifte slidlaget på broen, som lader trafikanter køre mellem Sjælland og Farø. Vedligeholdelsesarbejdet går i gang søndag den 14. august og forventes at være afsluttet lørdag den 1. oktober.
Det øverste asfaltlag, som beskytter det underliggende lag mod skiftende vejr og gør køreturen mere stabil og komfortabel for trafikanter, er nedslidt og har efterhånden en del ujævnheder og revner. Derfor vil den gamle belægning blive affræset, så man kan udlægge et nyt slidlag.
Resultatet bliver en mere jævn kørebane og en bedre køreoplevelse for trafikanterne. Dog vil der på grund af broens stålkonstruktion stadig forekomme små ujævnheder, hvor stålkassedrageren har lodrette afstivninger.
Arbejdet fortsætter 12 kilometer i nordgående retning fra Lavbroens sjællandsside, hvilket betyder, at der vil være vejarbejde ved fra- og tilkørslerne ved Vordingborg og Udby. Tilkørsel 40 Udby mod København vil til gengæld være åben i hele arbejdsperioden.
Så længe arbejdet står på, vil der kun være ét farbart spor i hver retning. Det medfører forlænget rejsetid modsat den retning, hvor der arbejdes.
Arbejdet bliver sat i gang søndag den 14. august kl. 14.00 i sydgående retning syd for 40 Udby, hvor der vil blive limet faner på vejbanen ned til Lavbroen. I den forbindelse kommer der til at være en overledning af trafikken i nordgående retning omkring kl. 20.00.
Nordgående retning mod København:
Fra- og tilkørsel 41 Vordingborg og frakørsel 40 Udby vil være lukket skiftevis.
Sydgående retning mod Farø:
Fra- og tilkørsel 41 Vordingborg og fra- og tilkørsel 40 Udby vil være lukket skiftevis.
Hastighedsgrænsen vil blive sat ned til 80 km/t, mens arbejdet står på. Det sker af hensyn til sikkerheden for trafikanter og vejarbejdere.
Vær opmærksom på, at arbejdet kan medføre kø for trafikanter. Det gælder især i morgen- og eftermiddagstimerne.
Vejdirektoratet beklager på forhånd de gener, som arbejdet måtte medføre for trafikanterne.
På Vejdirektoratets trafikkort kan man altid holde sig opdateret om den aktuelle situation på statsvejene og få viden om restriktioner for trafikken, konkrete vejarbejder og øvrige trafikmeldinger.
Læs mere på Trafikinfo.dk
Læs mere om projektet
Tlf:72 44 71 88bow@vd.dk
Tlf:61 93 05 99ladal@vd.dk
Tlf:20 61 26 64
Tlf:51 83 33 93
Farøbroerne består af en nordlig lavbro og en sydlig højbro. På billedet her ser man Højbroen, som fik ny asfalt før sommerferien. Arkivfoto: Vejdirektoratet.
Carsten Niebuhrs Gade 43, 5. sal
Følg pressemeddelelser fra Vejdirektoratet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Vejdirektoratet
Flere små entreprenører skal byde branchegiganter op til dans3.10.2022 06:40:00 CEST | Pressemeddelelse
Udbudsmaterialet til små og mellemstore entreprenørvirksomheder er blevet skåret ned til et minimum, så det nu er blevet nemmere for også mindre leverandører over hele landet at byde ind på Vejdirektoratets anlægsopgaver.
Så meget sparer man ved at køre sammen30.9.2022 11:51:18 CEST | Pressemeddelelse
Når man kører sammen, kan man spare udgifter til benzin, få biler væk fra vejene og skåne klimaet. Men hvor mange penge kan man egentlig putte i lommen? Det kan Vejdirektoratets ”samkørselsberegner” svare på. Beregneren er en del af kampagnen for samkørsel ”Hvorfor ikk’ følges, når vi skal samme vej”.
Vi beskytter Siøsundbroen mod vand og fugt30.9.2022 08:53:34 CEST | Pressemeddelelse
Vejdirektoratet reparerer i de kommende uger Siøsundbroen for at beskytte den mod fugt og for at forlænge broens levetid. Det vil påvirke trafikken i aften– og nattetimerne.
Nu bliver de første store ladeparker opført29.9.2022 15:20:41 CEST | Pressemeddelelse
Vejdirektoratet har i dag taget hul på opgaven med at opføre ladeparker på rastepladserne langs de danske motorveje. I perioden fra 2022 til 2027 er der planer om at etablere cirka 600 ladepunkter på statsvejnettet.
Ny cykelsti skal sikre tryghed for cyklisterne hele vejen mellem Kibæk og Herning28.9.2022 13:13:12 CEST | Nyhed
Til næste sommer bliver det muligt at komme hele vejen fra Kibæk til Herning – og omvendt – på cykel. Vejdirektoratet er netop startet på anlægsarbejdet til en ny, dobbeltrettet cykelsti, der skal løbe langs Vardevej mellem Studsgård og Velhustedvej.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022